Bamse Brakar
Store norske leksikon,Språk og litteratur,Litteraturtyper,Folkediktning
Bamse Brakar er et dyreeventyr fra Aurskog, fortalt av Lars Hendriksen Nordbye og trykt i Peter Christen Asbjørnsens form i En Nytaarsbog, 1853.
Eventyret er mest populært i nordiske og finsk-ugriske språk. På norsk er eventyret kjent fra Østfold, Akershus, Telemark, Agder og Trøndelag. I den internasjonale eventyrtypologien har det typenummer AT 116. Handling En mann er i skogen midtvinters for å kjøre hjem høy. Bjørnen ligger i hi i høyet og havner på sleden. Hesten blir skremt og setter av garde hjemover. Underveis møter de folk som tar bjørnen for å være en pelskledd storkar, prest eller fut. Bjørnen slår skallen i stalldørkarmen og dør. På hjemvegen møter mannen folk som ikke har sett noen bjørn, men derimot prest, storkar og så videre kjøre forbi. Den eneste som har gjenkjent bjørnen, er reven. Reven narres av bonden og blir skutt og flådd. Les mer i Store norske leksikon eventyr folkediktning